HMPRO ปิดสาขามาเลเซียชั่วคราวตามนโยบายรัฐ มั่นใจกระทบยอดขายน้อย
HMPRO ปิดสาขามาเลเซียชั่วคราวตามนโยบายรัฐ มั่นใจกระทบยอดขายน้อย
HMPRO ปิดสาขามาเลเซียชั่วคราวตามนโยบายรัฐ มั่นใจกระทบยอดขายน้อย
18 มี.ค. 2563

บริษัท โฮม โปรดักส์ เซ็นเตอร์ จำกัด (มหาชน) หรือ HMPRO แจ้งว่าตามที่รัฐบาลมาเลเซียได้ประกาศจำกัดการเคลื่อนย้าย ห้ามประชาชนเดินทางและรวมกลุ่ม รวมถึงสั่งปิดสถานที่สาธารณะ ตลอดจนธุรกิจต่าง ๆ ยกเว้นร้านอาหารและร้านขายสินค้าประเภทที่จำเป็นต่อชีวิตประจำวัน ทั่วประเทศมาเลเซีย ระหว่างวันที่ 18 ถึง 31 มีนาคม 2563 เพื่อรับมือกับสถานการณ์การแพร่ระบาดของเชื้อไวรัสโควิด-19
ดังนั้น บริษัทซึ่งมีการดำเนินธุรกิจในประเทศมาเลเซีย ภายใต้การดำเนินงานของบริษัทย่อย Home Product Center (Malaysia) SDN BHD. จึงต้องปิดทำการตั้งแต่วันที่ 18 ถึง 31 มีนาคม 2563
ทั้งนี้ กรณีดังกล่าวมีผลกระทบต่อยอดขายเพียงเล็กน้อย โดยสัดส่วนยอดขายของโฮมโปรที่ประเทศมาเลเซียมีจำนวนน้อยกว่า 2% ของยอดขายรวม